تورکیه‌نین بیر سیرا یاردیم تشکیلاتی دونیانین بیر چوخ اؤلکه‌سینده قوربان بایرامی تدبیرلری کئچیره‌رک میلیون‌لارلا اینسانا خئیریچی‌لرین یاردیم‌لارینی چات‌دیرا‌جاق.
تورکیه‌ ایله یاناشی دونیانین موختلیف اؤلکه‌لرینده یاردیما احتیاجی اولان‌لاری سئوین‌دیرمک اوچون قول‌لارینی چیرمالایان یاردیم تشکیلات‌لاری بو قوربان بایرامیندا دا تورک خالقی‌نین دستکی ایله سفره لری "خلیل ابراهیم برکتی" ایله بزه‌یه‌جک.
یاردیم تشکیلات‌لارینا باشچی‌لیق ائدن تورک قیزیل آیی خاریجی اؤلکه‌لرده 10 ایلدیر حیاتا کئچیردیگی قوربان کسمه  کامپانیاسینی بو ایل "قوربان برکتی ایل بویو داوام ائتسین" شعاری ایله حیاتا کئچیریر.
اینسانی یاردیم وقفی ایسه یارانماسی‌نین 25-جی ایلینده قوربان فعالیت‌لرینه "25 ایلدیر امته قوربان" شعاری ایله باشلادی. وقف 106 اؤلکه و بؤلگه‌ده 2 میلیون اینسانا قوربان یاردیم‌لارینی چاتدیرماغی هدفلییر.
صاداکاداشی تشکیلاتی "قارداشی‌نین پایینی آییردینمی؟" شعاری ایله تورکیه ایله برابر افریقا، آسیایا، اورتا دوغو، بالکان اؤلکه‌لرینه، اورتا آسیایا، قافقازا، عمومی لیکده 27 اؤلکه‌یه یاردیم‌لار گؤندره‌جک.
"یاخشی‌لیق، یاردیملاشما و همری‌لیک درنگی " اؤلکه‌دکی ترور قوربان‌لاری باشدا اولماقلا، اورتا شرق، آسیا، بالکان اؤلکه‌لری و افریقادا قوربان تدبیرلری تشکیل ائده‌جک، احتیاج ایچینده یاشایان اینسان‌لارا کئچی هدیه ائده‌جک.
